Ihi nefren-d 57 n yimyagen, acu kan ur nessaweḍ ara akken ad asen-nexdem tasleḍṭ i meṛṛa, nesleḍ kan 35 n yimyagen, nefka-d acḥal n yinumak yesɛa yal yiwen, nerna-d imedyaten-is, akken ad nwali amek yezmer yiwen n unamek, neɣ yiwen n umyag ad yesɛu aṭas n yinumak seg tefyirt ɣer tayeḍ neɣ seg unamek ɣer wayeḍ, daɣen d acu n wassaɣ yettilin gar-asen. d anecta iɣef nerra lwelha-nneɣ di leqdic-agi, nebɣa ad nẓar acu yezdin inumak-agi.